projecte-aina/catalan_government_crawling huggingface dataset:
La societat catalana davant el futur.
Aquest matí, dia 20 de gener de 2017, hem publicat al web del Centre d'Estudis d'Opinió (CEO) els resultats de l'enquesta La societat catalana davant el futur.
Aquesta enquesta parteix del qüestionari utilitzat per a l'elaboració del Sociómetro Vasco 61 – La Sociedad vasca ante el futuro – realitzat durant el mes de maig i juny de 2016.
El qüestionari s'estructura en un primer apartat en el qual es fa una valoració de les situacions política i econòmica actuals.
A continuació, el segon apartat recull l'opinió dels enquestats sobre diversos aspectes relacionats amb el futur de Catalunya, posant èmfasi en les diferències entre el present i el futur propers vers diversos aspectes de la vida quotidiana, com poden ser viatjar, estudiar, treballar i d'altres elements quotidians presents en el dia a dia.
La recollida de la informació s'ha fet a partir d'una enquesta representativa adreçada a 1.050 persones residents a Catalunya amb ciutadania espanyola de 18 anys o més, mitjançant entrevistes telefòniques assistides per ordinador seguint quotes encreuades per lloc de naixement, sexe i edat.
El treball de camp ha estat realitzat per l'empresa GESOP SL durant el dies 22 de novembre i 12 de desembre de 2016.
Gairebé 6 de cada 10 entrevistats se senten optimistes respecte del futur de Catalunya tot i que consideren que d'aquí 5 anys els joves tindran menys oportunitats per trobar feina, fer una carrera universitària, triar una professió i aconseguir habitatge.
De cara al futur, els dos principals reptes als quals Catalunya ha de fer front segons els enquestats són la relació amb Espanya i l'atur.
El marge d'error per al conjunt de la mostra és de +3,02, per a un nivell de confiança del 95% i sota el supòsit de màxima indeterminació (p=q=50%).
Com que només va ser entrevistada una mostra de la població, tots els resultats estan subjectes a un marge d'error, la qual cosa vol dir que no totes les diferències són estadísticament significatives.
Per exemple, en una qüestió on el 50% (que és l'escenari més advers en allò relatiu al marge d'error) dóna una determinada resposta, amb una mostra de 1.050, és el 95% cert que el valor "veritable" caurà dins del rang de +3,02 del resultat de la mostra.
Atès que les submostres procedents dels encreuaments estaran subjectes a un marge d'error més gran, les conclusions que es puguin treure dels encreuaments que tinguin una submostra molt petita (un nombre de respostes molt baix) han de ser tractades amb precaució.
Podeu consultar l'estudi complet al web del CEO clicant al següent enllaç www.ceo.gencat.cat
La finalitat d'aquesta enquesta és conèixer les necessitats i expectatives de vida de la ciutadania, les seves principals prioritats en temes de polítiques públiques i la valoració que fan de l'actuació del Govern de la Generalitat, tan a nivell general com per àrees d'actuació.
L'enquesta no inclou estimació de vot per a les eleccions al Parlament de Catalunya ni al Congrés dels Diputats.
Per a la seva realització, s'han dut a terme 1.600 enquestes personals domiciliàries assistides per ordinador (mètode CAPI) entre el 18 de novembre i el 12 de desembre de 2019 a població resident a Catalunya.
El marge d'error per al conjunt de la mostra és de + 3,13.
Podeu trobar l'estudi complet i la matriu de dades corresponent al web del CEO.
Avui, divendres 7 de febrer, el director del Centre d'Estudis d'Opinió (CEO), Jordi Argelaguet, ha fet públics els resultats de l 'Enquesta sobre qüestions de gènere.
Les qüestions relacionades amb el gènere s'han convertit, en els darrers anys, en un dels principals objectius d'estudi de les ciències socials, així com en objecte de debat públic.
No obstant això, la recerca mitjançant enquestes en aquest camp és encara força insuficient.
En l'àmbit català, s'han realitzat pocs estudis que tractin aspectes relacionats amb el gènere, les creences, els valors i els costums de la nostra societat que s'assignen als dos sexes.
Un d'ells fou una anterior enquesta realitzada pel CEO l'any 2009.
Per superar aquesta mancança, el CEO ha volgut realitzar un segon estudi sobre gènere.
Aquest segon estudi a banda de permetre veure l'evolució dels costums, rols, i creences de la societat catalana, inclou novetats per copsar l'opinió pública al voltant d'alguns debats recents.
Durant els deu anys entre la primera i la segona enquesta, han tingut lloc mobilitzacions feministes de caràcter global, així com debats públics sobre la igualtat de gènere i la identitat de gènere.
Així doncs, tot i que hi ha una major conscienciació col·lectiva, també hi ha una contrareacció o, el que s'anomena, backlash.
L'enquesta del CEO incorpora preguntes per indagar en aquestes noves realitats, alhora que permet la comparació amb l'anterior enquesta de fa deu anys per veure com la societat catalana ha modificat els seus costums, creences i valors al voltant del gènere.
Per a la seva realització de l'enquesta, s'han dut a terme 1.500 entrevistes personals domiciliàries assistides per ordinador (mètode CAPI) entre el 16 d'octubre i el 12 de novembre de 2019 a població major de 18 anys resident a Catalunya.
El marge d'error per al conjunt de la mostra és de + 2,53.
Podeu trobar les taules estadístiques i la matriu de dades corresponent al web del CEO.
Avui, divendres 20 de març de 2020, ha entrat al Registre d'Estudis d'Opinió (REO) del Centre d'Estudis d'Opinió (CEO) l'enquesta Baròmetre d'Opinió Política.
1a onada de 2020, d'acord amb els terminis que estableix la llei del CEO.
Com a conseqüència de les mesures de protecció i seguretat relacionades amb el coronavirus, no s'ha realitzat l'habitual roda de premsa de presentació de resultats.
El Baròmetre d'Opinió Política té com a objectiu conèixer l'actitud dels catalans i les catalanes davant la política, el seu comportament electoral i valors polítics així com el coneixement i la valoració que fan dels diversos líders polítics.
L'enquesta inclou estimació de vot per a les eleccions al Parlament de Catalunya i al Congrés dels Diputats.
El treball de camp d'aquesta primera onada del Baròmetre de 2020 s'ha dut a terme del 10 de febrer al 9 de març mitjançant enquestes personals domiciliàries (mètode CAPI) a una mostra de 2000 individus.
El marge d'error és de + 2,19% per al conjunt de la mostra.
Podeu trobar l'estudi complet i la matriu de dades corresponent al web del CEO.
D'altra banda, si voleu consultar els evolutius històrics amb les dades del Baròmetre d'Opinió Política des del març de 2006 fins l'actualitat ho podeu fer a través de l' EvoluCEO.
Avui, dissabte 11 d'abril, el Centre d'Estudis d'Opinió (CEO) posa en marxa una enquesta online amb l'objectiu de recollir l'opinió dels habitants de Catalunya sobre el confinament i l'impacte de la pandèmia causada per la COVID-19.
L'enquesta va dirigida als habitants de Catalunya majors de 15 anys.
El mode de mostreig serà similar al conegut com a "bola de neu": cada participant convidarà a altres persones a respondre l'enquesta amb la finalitat d'aconseguir la màxima quantitat possible de respostes.
L'objectiu és assolir, en un temps raonable, una xifra prou considerable de respostes suficients per fer tant les ponderacions com els encreuaments adequats en l'anàlisi.
El qüestionari inclou tant preguntes relatives a com hom està vivint totes aquestes circumstàncies creades arran de l'esclat de la pandèmia com preguntes de classificació de la persona que respongui l'enquesta per tal de conèixer el perfil dels qui l'han contestada i, d'aquesta manera, explorar la possibilitat de ponderar les respostes per algunes variables amb la finalitat d'acostar els resultats obtinguts als que es podrien obtenir a través d'una enquesta feta amb una mostra representativa.
Per respondre l'enquesta s'ha d'accedir al formulari http://formularis.cat/online.php? pid=CEOCOVID19, disponible també al web del CEO.
Avui, dijous 30 d'abril, el Centre d'Estudis d'Opinió (CEO) ha publicat al seu web les dades corresponents a l'enquesta online sobre l'impacte de la COVID-19.
L'estudi ha entrat al Registre d'Estudis d'Opinió (REO) amb el número 965, d'acord amb els terminis que estableix la llei del CEO.
L'objectiu d'aquest sondeig és recollir l'opinió de la població sobre el confinament i l'impacte de la pandèmia causada per la COVID-19.
El qüestionari inclou tant preguntes relatives a com hom està vivint totes aquestes circumstàncies creades arran de l'esclat de la pandèmia com preguntes de classificació de la persona que respongui l'enquesta per tal de conèixer el perfil dels qui l'han contestada.
El treball de camp s'ha dut a terme entre l'11 i el 15 d'abril de 2020 i s'ha obtingut una mostra de 14.715 individus amb ciutadania espanyola de 16 i més anys resident a Catalunya amb un marge d'error del + 0,81 per al conjunt de la mostra.
El mode de mostreig utilitzat és similar al conegut com a "bola de neu": cada participant ha convidat a altres individus a respondre l'enquesta amb la finalitat d'aconseguir la màxima quantitat possible de respostes.
S'ha realitzat una ponderació post-estratificació per ajustar els pesos dels entrevistats a les dades de la població de l'univers d'estudi.
Les dades de referència dels coeficients de ponderació s'han calculat utilitzant les variables "Llengua pròpia", "Lloc de naixement", "Identitat nacional subjectiva" i "Situació ocupacional" de les darreres quatre onades del Baròmetre d'Opinió Política.
Podeu consultar les taules estadístiques i la matriu de dades corresponent al web del CEO.
Avui, divendres 29 de maig, el Centre d'Estudis d'Opinió (CEO) ha publicat al seu web les dades corresponents a l'enquesta en línia sobre l'impacte del confinament decretat arran de la pandèmia de la COVID19 en els usos del temps, el treball productiu i les relacions familiars.
L'estudi ha entrat al Registre d'Estudis d'Opinió (REO) amb el número 966, d'acord amb els terminis que estableix la llei del CEO.
El qüestionari, elaborat pel CEO amb l'assessorament de l'Oficina per a la Reforma Horària i l'Institut Català de les Dones, inclou tant preguntes relatives a com hom està fent ús del seu temps durant aquesta època de confinament com preguntes de classificació per tal de conèixer el perfil dels enquestats.
El treball de camp de l'enquesta s'ha dut a terme entre el 4 i el 15 de maig de 2020 a un total de 3.560 individus amb ciutadania espanyola de 16 i més anys resident a Catalunya amb un marge d'error del + 1,24 per al conjunt de la mostra.
El mode de mostreig utilitzat per obtenir la mostra és similar al conegut com a "bola de neu": cada participant ha convidat a altres persones a respondre l'enquesta amb la finalitat d'aconseguir la màxima quantitat possible de respostes.
S'ha realitzat una ponderació post-estratificació per ajustar els pesos dels entrevistats a les dades de la població de l'univers d'estudi.
Les dades de referència dels coeficients de ponderació s'han calculat utilitzant les variables "Sexe", "Edat", "Llengua primera", "Lloc de naixement" i "Nivell d'estudis" de les dades agregades del Baròmetre d'Opinió Política corresponents als anys 2019 i 2020.
Podeu consultar les taules estadístiques i la matriu de dades corresponent al web del CEO.
Avui, dijous 11 de juny, el Centre d'Estudis d'Opinió (CEO) engega el treball de camp de l'enquesta en línia La pandèmia i els valors a Catalunya amb la voluntat de conèixer l'impacte de la pandèmia causada per la COVID-19 en els valors dels habitants de Catalunya.
El qüestionari ha estat elaborat per un grup d'experts en ciències socials liderats pel professor Welzel (del Centre d'Estudis de la Democràcia de la Leuphana University de Lüneburg, i responsable a Alemanya de l'Enquesta Mundial de Valors) qui considera que aquesta pandèmia ofereix una oportunitat única per estudiar com els valors morals de les persones es comporten en temps de crisi i si, de fet, aquests valors poden canviar en funció d'ella.
Es tracta d'un qüestionari estructurat en quatre grans blocs, a banda del destinat a recollir les característiques sociodemogràfiques del responent, integrats per preguntes que s'han estat emprant en recerques solvents, tals com l'European Social Survey, i preguntes que s'han incorporat per tal d'adaptar el qüestionari per a Catalunya.
Els blocs són els següents: la percepció de la crisi; els valors morals; els trets de personalitat; i les orientacions socials.
L'objectiu, doncs, és tenir dades de Catalunya per poder establir una comparació entre Catalunya i els altres casos, atès que l'enquesta s'està fent a diversos països del món.
Aquest mateix qüestionari es farà servir per dur a terme una enquesta panel amb dues onades (amb possibilitat de fer-ne una tercera) que es fan coincidir amb les dates de l'enquesta "bola de neu".
L'enquesta va dirigida als habitants de Catalunya majors de 15 anys.
El mode de mostreig serà similar al conegut com a "bola de neu": cada participant convidarà a un altre individu a respondre l'enquesta amb la finalitat d'aconseguir la màxima quantitat possible de respostes.
L'objectiu és assolir, en un temps raonable, una xifra prou considerable de respostes suficients per fer tant les ponderacions com els encreuaments adequats en l'anàlisi.
Per respondre l'enquesta s'ha d'accedir al formulari, disponible també des del web del CEO.
Avui, divendres 2 d'octubre, el Centre d'Estudis d'Opinió (CEO) ha publicat al seu web l' Enquesta de valoració del Govern i de les polítiques públiques.
L'enquesta ha entrat al Registre d'Estudis d'Opinió (REO) amb el número 976, d'acord amb els terminis que estableix la llei del CEO.
Com a conseqüència de les mesures de protecció i seguretat relacionades amb l'actual pandèmia, no s'ha realitzat l'habitual roda de premsa de presentació de resultats.
La finalitat d'aquesta enquesta és conèixer les necessitats i les expectatives de vida de la ciutadania, les principals prioritats en temes de polítiques públiques i la valoració de l'actuació del Govern de la Generalitat de Catalunya.
Per a la seva realització, s'han dut a terme 1.500 enquestes telefòniques assistides per ordinador (mètode CATI) del 7 al 18 de setembre de 2020.
El marge d'error per al conjunt de la mostra és de + 2,53.
L'enquesta no inclou estimació de vot per a les eleccions al Parlament de Catalunya ni al Congrés dels Diputats.
Podeu trobar l'estudi complet i la matriu de dades corresponent al web del CEO.
A diferència de les onades anteriors, i com a conseqüència de la pandèmia de la COVID-19, aquesta enquesta s'ha fet per telèfon (com la del 2014) i l'univers de la mostra és població de 18 i més anys amb ciutadania espanyola resident a Catalunya (les onades anteriors es va fer a població de 18 i més anys residents a Catalunya).
Així doncs, en algunes preguntes del dossier de premsa, es mostra la sèrie de resultats des del 2014 ajustats ja a les característiques de la mostra de 2020 per permetre'n la seva comparativa.
El director del Centre d'Estudis d'Opinió (CEO), Jordi Argelaguet, ha presentat aquest matí, en roda de premsa, els resultats de l'enquesta Cosmopolitisme i localisme a Catalunya.
L'objectiu del sondeig és identificar les opinions que els ciutadans de Catalunya tenen respecte al món i a la gent d'altres països amb l'objectiu de poder associar valors i actituds, més o menys properes, al cosmopolitisme o al localisme.
A través de variables vinculades a la cultura política de cadascú i de les variables sociodemogràfiques es vol veure quines relacions es donen entre aquestes per poder identificar qui és més proper al cosmopolitisme i qui és més proper al localisme.
El treball de camp d'aquesta enquesta es va dur a terme entre el 16 de setembre i el 7 d'octubre de 2019 mitjançant enquestes personals domiciliàries (mètode CAPI) a una mostra de 1500 individus.
El marge d'error és de + 2,53% per al conjunt de la mostra.
Podeu trobar l'estudi complet i la matriu de dades corresponent al web del CEO ( http://ceo.gencat.cat ).
NOTA: en alguns casos, els resultats de les preguntes es presenten tant pel total de la població (mostra total de 1500 individus) com per les persones amb ciutadania espanyola i, per tant, amb dret a vot (N=1315), per tal de poder comparar aquestes darreres amb les anteriors onades dels Baròmetre d'Opinió Política (BOP).
El director del Centre d'Estudis d'Opinió (CEO), Jordi Argelaguet, ha presentat aquest matí, en roda de premsa, els resultats del tercer Baròmetre d'Opinió Política de 2019.
El Baròmetre d'Opinió Política és una eina que permet conèixer l'actitud dels catalans i les catalanes davant la política, el seu comportament electoral i valors polítics així com el coneixement i la valoració que fan dels diversos líders polítics.
Les eleccions al Congrés dels Diputats es van celebrar el 10 de novembre i el treball de camp de l'última onada del Baròmetre de 2019 es va fer del 14 de novembre al 5 de desembre mitjançant enquestes personals domiciliàries (mètode CAPI) a una mostra de 1.500 individus.
El marge d'error és de + 2,53% per al conjunt de la mostra.
D'altra banda, podeu consultar els evolutius històrics amb les dades del Baròmetre d'Opinió Política des del març de 2006 fins l'actualitat a través de l' EvoluCEO, o bé, podeu treballar directament amb la matriu de l'estudi a través de l'aplicació UpCEO.
El Centre d'Estudis d'Opinió és l'òrgan de referència en l'àmbit de la Generalitat de Catalunya en allò referent als estudis d'opinió pública.
Per això, la seva missió és oferir un servei d'informació rigorosa i de qualitat a totes les institucions i ciutadans interessats a conèixer l'evolució de l'opinió pública catalana, unificant i universalitzant els criteris tècnics en els estudis d'opinió impulsats per la Generalitat de Catalunya i gestionant el Registre d'Estudis d'Opinió.
La voluntat de la Generalitat és que el CEO, fonamentant-se en els principis de transparència, rigor tècnic, objectivitat i, sobretot, independència, contribueixi decisivament en la generació d'aquestes dades, en la seva conservació i en la seva difusió.
Les funcions i activitats que desenvolupa són:
El CEO és un organisme autònom administratiu amb personalitat jurídica pròpia i plena capacitat d'obrar per a complir les seves funcions, adscrit al Departament de la Presidència mitjançant la Secretaria del Govern de la Generalitat de Catalunya.
Atesa la naturalesa jurídica del Centre d'Estudis d'Opinió, el personal laboral de l'entitat està sotmès al règim de l'Administració de la Generalitat, excepte aquell que prové de la Fundació Centre de Documentació Política que no s'ha incorporat al conveni del personal laboral de la Generalitat i al qual s'aplica el conveni d'oficines i despatxos.
En el marc del Codi de conducta dels alts càrrecs i personal directiu de l'Administració de la Generalitat i de les entitats del seu sector públic, aprovat per Acord del Govern de 21 de juny de 2016, en aquesta pàgina es publica la informació relativa a les agendes públiques amb grups d'interès, els obsequis i les invitacions a viatges, desplaçaments i allotjaments dels alts càrrecs del Centre d'Estudis d'Opinió.
Des de l'entrada en vigor de la Llei 19/2014, del 29 de desembre, de transparència, accés a la informació pública i bon govern, el director del CEO no s'ha reunit amb representants de grups d'interès.
Des d'octubre de 2018, la informació de l'agenda, en cas que n'hi hagi, es podrà consultar al web de dades obertes.
Des de l'entrada en vigor de la Llei 19/2014, del 29 de desembre, de transparència, accés a la informació pública i bon govern, el director del CEO no ha rebut obsequis vinculats al desenvolupament de les seves funcions.
Des d'octubre de 2018, la informació dels obsequis, en cas que n'hi hagi, es podrà consultar al web de dades obertes.
Des de l'entrada en vigor de la Llei 19/2014, del 29 de desembre, de transparència, accés a la informació pública i bon govern, el director del CEO no ha rebut invitacions a viatges, desplaçaments i allotjaments vinculats al desenvolupament de les seves funcions.
Des d'octubre de 2018, la informació de les invitacions, en cas que n'hi hagi, es podrà consultar al web de dades obertes.
La Plataforma de contractació pública és el portal únic global i integrat per a la difusió de la informació de l'activitat contractual de l'administració de la Generalitat de Catalunya i dels ens i empreses que integren el seu sector públic, i de difusió dels perfils de contractant dels seus òrgans de contractació, d'acord amb les previsions de la legislació de contractes del sector públic.
El Centre d'Estudis d'Opinió és l'òrgan encarregat d'homologar les empreses que poden realitzar estudis d'opinió d'interès per la Generalitat, d'acord amb la normativa sobre contractació pública.
Aquesta homologació és vinculant per als departaments i organismes de la Generalitat, tal i com es preveu a l'article 19.3 de la Llei 6/2007, del 17 de juliol, del Centre d'Estudis d'Opinió.
L'homologació es vehicula a través de l'Acord marc de serveis per a la realització d'estudis d'opinió d'interès de la Generalitat de Catalunya.
En aquests moments no hi ha cap Acord marc vigent.
El darrer fou el CAM-01/2016, del qual podeu trobar informació en el Perfil de contractant del Centre d'Estudis d'Opinió.
Estem treballant en el nou Acord marc.
En el moment que es formalitzi incorporarem la informació en aquest apartat
Format de les dades: pdf i xml.
En aquest apartat podeu accedir a la informació relativa a la gestió econòmica, comptable i pressupostària del Centre d'Estudis d'Opinió.
El Centre d'Estudis d'Opinió no convoca ni atorga cap subvenció ni ajut.
El Centre d'Estudis d'Opinió no disposa de patrimoni immobiliari ni de béns mobles de valor especial.
Format de les dades: PDF i Excel.
12 de setembre a 30 de novembre de 2018
Mesura del grau de satisfacció dels assegurats del CatSalut, concretament dels usuaris dels serveis de la línia d'atenció a la salut mental ambulatòria, amb la intenció de poder fer comparació entre unitats proveïdores (centres de salut mental), regions sanitàries i el conjunt de Catalunya.
Setembre de 2019 a febrer de 2020
Mesura del grau de percepció, experiència i satisfacció de les usuàries del CatSalut, concretament de les usuàries del serveis sanitaris del servei d'atenció sociosanitària, amb la intenció de poder fer comparació entre unitats mostrals (proveïdors i regions sanitàries).
També ha de permetre, sempre que sigui possible, comparar els resultats obtinguts amb els de les edicions realitzades al 2016, 2013 i 2010.
Mesura del grau de percepció, experiència i satisfacció de les usuàries del CatSalut, concretament de les usuàries del serveis sanitaris durant el procés de l'embaràs, el part i el puerperi, amb la intenció de poder fer comparació entre unitats mostrals (proveïdors i regions sanitàries).
També ha de permetre, sempre que sigui possible, comparar els resultats obtinguts amb els de les edicions realitzades al 2016, 2013 i 2010.
28 d'octubre a 15 de novembre de 2019
Mesura del grau de percepció, experiència i satisfacció de les usuàries del CatSalut, concretament de els usuaris del serveis sanitaris durant el procés de rehabilitació ambulatòria, amb la intenció de poder fer comparació entre unitats mostrals (proveïdors i regions sanitàries).
També ha de permetre, sempre que sigui possible, comparar els resultats obtinguts amb els de les edicions realitzades al 2016, 2013 i 2010.
13 de setembre a 18 d'octubre de 2019
Mesura del grau de percepció, experiència i satisfacció de les usuàries del CatSalut, concretament de les usuàries del servei sanitari del servei d'atenció hospitalària urgent d'aguts, amb la intenció de poder fer comparació entre unitats mostrals (proveïdors i regions sanitàries).
També ha de permetre, sempre que sigui possible, comparar els resultats obtinguts amb els de les edicions realitzades al 2016, 2013 i 2010.